प्रोफेशनल नेटवर्किंग साइट "लिंक्डइन" को खरीदेगा माइक्रोसॉफ्ट - The Siasat Daily
प्रोफेशनल नेटवर्किंग साइट “लिंक्डइन” को खरीदेगा माइक्रोसॉफ्ट
June 13, 2016, 8:29 PM IST Business, Khaas Khabar
दुनिया की सबसे बड़ी टेक्नॉलजी कंपनी माइक्रोसॉफ्ट प्रफेशनल सोशल नेटवर्किंग साइट लिंक्डइन को खरीदने के लिए तैयार हो गई है। लिंक्डइन द्वारा जारी किए गए एक स्टेटमेंट के मुताबिक माइक्रोसॉफ्ट इसके लिए 26.3 बिलियन डॉलर (लगभग 1760 करोड़ रुपए) का भुगतान करेगी।
जानकारी के मुताबिक माइक्रोसॉफ्ट का हिस्सा होने के बावजूद भी लिंक्डइन एक अलग ब्रैंड होगा। लिंक्डइन के वर्तमान सीईओ जेफ वेनर भी अपनी कुर्सी पर बने रहेंगे तथा वह सीधे माइक्रोसॉफ्ट के सीईओ सत्य नडेला को रिपोर्ट करेंगे। सत्य नडेला के माइक्रोसॉफ्ट का सीईओ बनने के बाद यह सबसे बड़ा अधिग्रहण माना जा रहा है। लिंक्डइन बोर्ड के चेयरमैन रीड हॉफमैन ने एक स्टेटमेंट में कहा कि यह लिंक्डइन के लिए पुर्नस्थापना का पल है।
गौरतलब है कि लिंक्डइन दुनिया की सबसे बड़ी प्रफेशनल नेटवर्किंग वेबसाइट है। दुनिया भर के 433 मिलियन से भी अधिक लोग इस वेबसाइट पर जॉब सर्चिंग से लेकर एक दूसरे से कनेक्ट होते हैं। इनमें से ज्यादातर यूजर्स इसकी प्रीमियम सर्विस यूज करते हैं जिनके लिए उन्हें पैसे भी देने होते हैं।